Τα+Κοινωνικά+Δίκτυα+στην+εκπαίδευση

//**Τα Κοινωνικά Δίκτυα στην εκπαίδευση**// 

H //νέα διαδικτυακή εποχή  ( //// W eb //// 2.0) αναδεικνύει καινούργιες μορφές πολιτισμού και μάθησης. Έρευνες έχουν καταγράψει την ολοένα αυξανόμενη χρήση των νέων τεχνολογιών στη διαδικασία μάθησης, κυρίως από παιδιά και νεαρά άτομα. Επίσης, έχει επισημανθεί το γεγονός ότι οι νέοι μαθαίνουν πολύ πιο εύκολα μέσα από δραστηριότητες οι οποίες σχετίζονται με τη διασκέδαση και τη δημιουργική συμμετοχή σε κοινωνικά δίκτυα, που πλέον αποτελούν αναπόσπαστο κομμάτι της κοινωνικής και πολιτιστικής τους πραγματικότητας. // Σ’ αυτή τη νέα εποχή όπου δημιουργείται ένα δυναμικό πλέγμα σχέσεων μεταξύ των φορέων πληροφόρησης, του κοινού και της τεχνολογίας, πολιτιστικοί και εκπαιδευτικοί φορείς καλούνται να επαναπροσδιορίσουν τις αξίες, το ρόλο και τη σχέση τους μέσα σε αυτό το περιβάλλον, εφόσον θέλουν να παραμείνουν στις επάλξεις ως κέντρα διαχείρισης της πληροφορίας, δημιουργικής μάθησης, προώθησης της νέας τεχνολογίας και συνοχής του κοινωνικού ιστού. Χρειάζεται λοιπόν, οι βιβλιοθήκες, τα σχολεία, τα Πανεπιστήμια, πνευματικά κέντρα και γενικότερα οργανισμοί εκπαίδευσης και επιμόρφωσης να ενισχύσουν το ρόλο τους ως χώροι ανακάλυψης, ερμηνείας και απόκτησης εμπειριών και να συμβάλλουν στην ανάπτυξη της δημιουργικής έκφρασης των πολιτών μέσα απο την λογική της δια βίου μάθησης. Η λογική αυτή αναδεικνύεται μέσα απο τις υπηρεσίες του Web 2.0 //και τα κοινωνικά δίκτυα. // Δημιουργείται λοιπόν το παρακάτω ερώτημα:

Πώς να δημιουργήσουμε νέες εκπαιδευτικές και ενημερωτικές υπηρεσίες ενστερνιζόμενοι τις δυνατότητες του Διαδικτύου και ειδικότερα το Web 2.0 ; 

Οι βιβλιοθήκες ξεκινούν να δημιουργούν εφαρμογές σε ιστοσελίδες κοινωνικών δικτύων, όπως το Facebook, επιτρέποντας την αναζήτηση στον OPAC αλλά και παρέχοντας τη δυνατότητα της άμεσης επικοινωνίας με τους χρήστες που είναι εγγεγραμμένοι στο εκάστοτε κοινωνικό δίκτυο. Μια από αυτές είναι και η βιβλιοθήκη του Πανεπιστημίου της Καλιφόρνια (UCLA) που μέσω της εφαρμογής UCLA Library Catalog, ο χρήστης έχει στην προσωπική του σελίδα στο Facebook και τη μηχανή αναζήτησης για να μπορεί να ψάχνει στο κατάλογο του Πανεπιστημίου. Μέσω της ίδιας εφαρμογής ο χρήστης μπορεί να θέσει τις ερωτήσεις του στον βιβλιοθηκονόμο και εκείνος να του απαντήσει άμεσα.

Επιπλέον, η μεγαλύτερη online υπηρεσία καταλογογράφησης στον κόσμο OCLC,διαθέτει το WorldCatμε τη μορφή μιας απλής εφαρμογής μέσω του Facebook, δίνοντας την ευκαιρία στους χρήστες να αναζητούν οποιοδήποτε τεκμήριο επιθυμούν στην πλησιέστερη για αυτούς βιβλιοθήκη.

Οι βιβλιοθήκες, οργανισμοί, βιβλιοπωλεία και γενικότερα φυσικά ή ηλεκτρονικά καταστήματα συγγραμμάτων, βιβλίων, kindles και άλλων παρόμοιων προϊόντων θα μπορούσαν να χρησιμοποιήσουν τις προσωπικές πληροφορίες του προφίλ των χρηστών κοινωνικών δικτύων όπως το Facebook, Myspace, Orkut, Hi5, Bebo για να προωθήσουν τέτοια προϊόντα, να ενημερώσουν και να διαφημιστούν. Για παράδειγμα, εγκαθιστώντας την εφαρμογή του κοινωνικού δικτύου Books iRead στο Facebook οι χρήστες δημιουργούν λίστες με τα βιβλία που έχουν διαβάσει ή θέλουν να διαβάσουν. Εκμεταλλευόμενοι λοιπόν αυτήν την υπηρεσία όλοι οι προαναφερθέντες οργανισμοί θα μπορούσαν βάσει των προτιμήσεων των χρηστών να προτεινουν αντίστοιχες επιλογές που έχουν στις συλλογές τους. Κάτι παρόμοιο εφαρμόζει και η Amazon.com.

"Διδάσκοντας Φυσικές Επιστήμες", είναι ένα Ελληνικό κοινωνικό δίκτυο ενημέρωσης, διαμοιρασμού και αλληλοϋποστήριξης για τους "αεί διδασκόμενους διδάσκοντες τις Φυσικές Επιστήμες". Περιλαμβάνει δέκα βασικές ομάδες που ασχολούνται με τα εξής θέματα: · Διδάσκω Φυσική στην Γ Λυκείου · Επιμόρφωση Β επιπέδου · Διδάσκω Φυσική στο Γυμνάσιο · Γεωγραφία, Γεωλογία Γυμνασίου · Φυσικές Επιστήμες με το Scratch · Διδασκαλία και Web 2.0 · Διαθεματικές Εργασίες · Κείμενα Διδακτικής Φυσικής · Χημεία στο Λύκειο · Φ.Ε. και περιβάλλον ** ([]) **

//**Εκπαιδευτική δικτύωση **// Η «εκπαιδευτική δικτύωση» ως όρος είναι η χρήση των κοινωνικών τεχνολογιών δικτύωσης για εκπαιδευτικούς λόγους. Υπάρχει ένα ειδικό wiki που έχει κατασκευαστεί για να δίνει πληθώρα πληροφοριών σχετικά με τις τεχνολογίες που υπάρχουν για να προωθήσουν την εκπαιδευτική δικτύωση. Στη σελίδα αυτή, κρατιούνται στοιχεία άρθρων και αναρτήσεων από διάφορα ιστολόγια τα οποία συζητούν θέματα σχετικά με την εκπαιδευτική δικτύωση, αλλά συνδέσμους σε άλλες συζητήσεις μέσα στο wiki σχετικές με κάποιο συγκεκριμένο θέμα, και σελίδες που μπορούν να χρησιμοποιηθούν για ανίχνευση βοηθητικών video και podcasts. Παρέχεται ένας αναλυτικός και βοηθητικός πίνακας περιεχομένος ο οποίος χωρίζεται σε συγκεκριμένες τεχνολογίες αλλά και εκπαιδευτικά θέματα. Παρέχεται επίσης ένα tag-cloud στην αρχή της σελίδας που περιέχει τη λίστα των τεχνολογιών, το οποίο δείχνει ποια θέματα συζητιούνται περισσότερο μέσα σε αυτό το wiki. Η σελίδα που περιέχει αυτές τις πληροφορίες σχετικά με την εκπαιδευτική δικτύωση είναι η http://www.educationalnetworking.com/.